Rikunarita-ORG/Wikinium huggingface dataset:
# Сер (титула)

**Сер** (англиски: *Sir*) е додаток кој се става пред името на носителот на одредено достоинство доделено од британскиот монарх.

Самата титула е всушност витез баклауреј, витез од редот или баронет, додека *сер* се користи како стил на обраќање. Еквивалент за женскиот род би бил дама (англиски: *Dame*).

Доделувањето на признанија, почести и титули во Обединетото Кралство има долга историска традиција, која во помала мера ја започнале англосаксонските кралеви. Првиот витешки ред е основан од Едвард III во1348 година. Оттогаш, серија британски кралеви основале други редови, од кои некои исчезнале.

Британскиот систем за признавање е исклучително сложен. Така, поединец може да биде член на редот на витешкиот ред, но во исто време не може да ја користи титулата сер. Во исто време, постои одредена хиерархија помеѓу членовите од различни редови; така, на пример, витез или дама од Редот на жартиерата е супериорен во однос на повеќето други витези.

Традиционално, воведувањето во витешкиот ред го врши владејачкиот британски монарх (моменталниот крал Чарлс III), но и другите членови на кралското семејство имаат одредени можности и одговорности во одредени наредби. Во просек, околу 2.600 луѓе годишно добиваат титула витез од кралицата за извонредна храброст, достигнување или посветеност во службата на Обединетото Кралство.

## Поврзано

* Дама (титула)

## Наводи
# Џеф Бек

| Џеф Бек |
| --- |
| Џеф Бек во Мелбурн, Австралија 26 јануари 2009 г. |
| Биографски податоци |
| Родено име | Џефри Арнолд Бек |
| Роден(а) | 24 јуни 1944(1944-06-24) Волингтон, Лондон, Англија |
| Починал(а) | 10 јануари 2023(2023-01-10) (возр. 78) Источен Сасекс, Англија |
| Жанрови | Блуз рок, џез фузија, инструментален рок, хард-рок, електроника, прогресивен рок |
| Занимања | Музичар, текстописец, глумец |
| Инструменти | пеење, гитара, бас гитара, контрабас |
| Период на активност | 1964-денес |
| Издавачи | „EMI“, „Epic Records“ |
| Соработници | „The Yardbirds“, „The Jeff Beck Group“, „The Honeydrippers“, „Beck, Bogert & Appice“, Стиви Реј Вон, „Big Town Playboys“, „Upp“, Ерик Клептон, Сузи Кватро, Даф Мекејген, Тал Вилкенфилд |
| Мреж. место | jeffbeck.com |
| Значајни инструменти |
| Фендер стратокастер со потпис на Џеф Бек Гибсон Лес Пол |

**Џефри Арнолд „Џеф“ Бек** (24 јуни 1944
 - 10 јануари 2023
) — англиски рок гитарист. Тој е еден од трите познати гитаристи кои свиреле во „The Yardbirds“, заедно со Ерик Клептон и Џими Пејџ. Бек ги формирал бендовите „The Jeff Beck Group“ и „Beck, Bogert & Appice“.

Најголемиот дел од издадените снимки на Бек се инструментални, фокусирајќи се на иновативен звук кој се протега помеѓу жанровите блуз рок, хеви метал, џез фузија, електроника и други. Бек снимил и два хит албуми (во 1975 и 1976) како соло акти, но не успеал да ја задржи славата на високо ниво како неговите соработници од „The Yardbirds“. Тој се појавува во албуми на Мик Џегер, Кејт Буш, Роџер Вотерс, Донован, Стиви Вондер, Лес Пол, Зучеро, Синди Лупер, Брајан Меј и „ZZ Top“. Во 1988 снимил кратка сцена во филмот Близнаци.

Во листата „100 најдобри гитаристи на сите времиња“ на магазинот „Роулинг Стоун“ е рангиран на петтата позиција, а магазинот го опишал како „еден од највлијателните водечки гитаристи во рок-музиката“. Шест пати освоил греми наградата за најдобра рок инструментална изведба и еднаш греми наградата за најдобра поп инструментална изведба. Во куќата на Славните на Рокенролот бил примен двапати: првиот како член на групата „The Yardbirds“ во 1992 и вториот како соло изведувач во 2005.

## Наводи
# Камео

Психолошката драма од 1945 г. „Маѓепсан“ содржи камео на режисерот Алфред Хичкок во кој тој излегува од лифт.
**Камео** — ненадејно кратко појавување на позната личност (режисер, политичар, музичар итн.) во филмска или театарска претстава. Најчесто дадената личност се игра себеси и не е спомната во списокот на глумци во воведот на филмот. Многу од овие улоги се мали, без дијалог и се должат на придонесот на личноста кон предметната творба. Зборот доаѓа од камеја — ситна резба (барелјеф) на скапоцен камен.

Понекогаш кинорежисерот игра помала улога во сопствениот филм. Примери за такви режисери се: Алфред Хичкок, Стен Ли, Питер Џексон, Квентин Тарантино, Џорџ Лукас, Уве Бол, Мајкл Беј, Леонид Гајдај, Такеши Китано, Тинто Брас, Серџо Леоне, Кевин Смит, Никита Михалков, М. Најт Шјамалан, Оливер Стоун, Стивен Кинг, Чарли Чаплин и други.

## Наводи

## Надворешни врски
# Инди-рок

Sonic Youth
Arcade Fire
The Postal Service
Moonlander, Lee Ranaldo, Sonic Youth & Moodswinger, Liars
**Инди-рок** (на англиски: *indie rock*) е рок-музика што припаѓа во рамките на инди музиката. Терминот некогаш се користи за означување на инди музиката во целост, иако поспецифично имплицира дека музиката ги задоволува критериумите да се нарече рок, како спротивставено на инди поп или други значења. Овие критериуми варираат од потенцирање на рок инструментите (електрични гитари, бас гитари, тапани, и вокали) до поапстрактни (и спорни) рокистички конструкции за автентичност.

Музиката што вообичаено се смета за инди рок потекнува од тоа што било познато како алтернативен рок во текот на 1980-ти]]те; ова име се однесува на фактот што тој бил алтернатива на мејнстрим рокот. Алтернативните бендови во тоа време, пак, биле под влијание на панк рок, пост-панк и новобрановите движења од 1970-тите и раните 1980-ти. Во текот на првата половина на 1990-тите алтернативната музика, предводена од гранџ бендовите како Nirvana (Нирвана) и Pearl Jam (Перл Џем), продреле во мејнстримот и оствариле успех на комерцијалните топ листи. Набрзо, алтернативниот жанр станал комерцијализиран, бидејќи мејнстрим успехот привлекол големи продуцентски куќи кои инвестирале во комерцијално ориентирани песни со конзервативен пристап. Со ова, значењето на терминот "алтернативно" го променил своето оригинално контракултурно значење, и терминот "инди рок" почнал повеќе да се употребува.

"Инди рок" е скратено име за "индипендент рок" (на англиски: *independent rock*, независен рок), тоа доаѓа од општото правило дека најголем број од музичарите имаат потпишано договори со независни дискографски куќи, наместо со главните дискографски куќи. Тоа не е строго жанр на музика (бидејќи музичкиот стил и независноста не се секогаш во корелација), но често се користи како групен термин што покрива широк спектар на музичари и стилови, поврзани со некој степен на посветеност на вредностите на андерграунд културата, и (најчесто) можат да се опишат како рокенрол. Жанрови и поджанрови поврзани со инди рокот се лоу-фај, пост-рок, шугејзер, гараж панк, емо, седкор, Це86, тви поп, и мет рок; други поврзани категории се алтернативен рок и инди поп.

Обично, инди музичарите му придаваат големо значење на одржувањето на комплетна контрола на нивната музика и кариери, често издавајќи албуми во нивни сопствени независни дискографски куќи и се потпираат на концертни тури, пропаганда уста-на-уста, и емитување во независни или колеџ радиостаници како промоција. Некои од попопуларните музичари, сепак, може да потпишат договори со поголемите дискографски куќи, но најчесто по поповолни услови здобиени како резултат на нивниот претходен независен успех.

## Tijdlijn
# Латино музика

Танго
 Шпанскиот пејач Хулио Иглесијас беше признат од *Гинисовата книга на рекорди* во 2013 година како најпродаваниот машки латино изведувач на сите времиња.
**Латино музика** е термин што го користи музичката индустрија како категорија за различни стилови на музика од Иберо-Америка, што ги опфаќа Латинска Америка, Шпанија, Португалија и латино населението во Канадa и САД, како и музика која се пеела или на шпански или на португалски. Можел да вклучува и музика од други територии каде што се создавала музика на шпански и португалски јазик, бидејќи поголемиот дел од латино имигрантите кои живееле во Њујорк во 1950-ти години, биле со порториканско или со кубанско потекло. „Латино музиката“ била стереотипна како и музика која едноставно потекнува од шпанските Кариби. Популаризацијата на боса нова и мексиканското влијание на звуците од Херб Алперт во 1960-ти години, не направил малку за да ја промени перцепираната слика за латино музиката. Во 1969 година, првата меѓународна организација која се обидела да ја дефинира латино музиката бил фестивал, кој ги вклучил шпанските, португалските, француските и италијанските земји низ Латинска Америка и Европа. Сепак, настанот траеше само две години. Оттогаш, музичката индустрија ја класифицира целата музика испеана на шпански или португалски како латино музика, вклучувајќи ги и музиката од Шпанија и Португалија.

## Наводи